Συντεταγμένες: 28°07′10″N 30°44′40″E﻿ / ﻿28.11944°N 30.74444°E﻿ / 28.11944; 30.74444

Η **Μίνια** ή **Ελ Μίνια** (αραβικά: ‏المني) είναι πόλη της Αιγύπτου, με 200.000 περίπου κατοίκους, πρωτεύουσα του Κυβερνείου Μίνια. Βρίσκεται περίπου 245 χιλιόμετρα νότια του Καΐρου στη δυτική όχθη του Νείλου που ρέει βόρεια και μέσα από την πόλη. Το όνομά της προέρχεται από το αρχαίο αιγυπτιακό «Μενάτ Χουφού» (*το μέρος που νοσηλεύτηκε ο Χέοπας*). Η Μίνια έχει ένα από τα υψηλότερα ποσοστά συγκέντρωσης χριστιανών Κόπτων, στην Αίγυπτο, περίπου 50% του συνολικού πληθυσμού.

Ιστορία
-------

Χάρτης της αρχαίας Αιγύπτου
Η Μίνια είναι πανάρχαια πόλη, υπήρχε από την προδυναστική περίοδο (πριν από το 3100 π.Χ.). Ανήκε διοικητικά στην 16η νομή. Μετά την ενοποίηση της Άνω και Κάτω Αιγύπτου αναδείχτηκε σε σημαντικό εμπορικό κέντρο, ευρισκόμενη σε εμπορικό δρόμο όπου μέσω της Ερυθράς θάλασσας μεταφέρονταν προϊόντα στη Χαναάν κι αλλού. Κατά την παράδοση εδώ γεννήθηκε ο Φαραώ Χέοπας και η πόλη ονομάστηκε "Μενάτ Χουφού" (Χουφού - Χέοπας). Κατά τη διάρκεια της 11ης Δυναστείας οι ηγεμόνες της πόλεις που απολάμβαναν μεγάλη εξουσία και αυτονομία έφτασαν στο απόγειο τους. Από την 11η δυναστεία διασώζεται και η νεκρόπολη στο Μπενί Χασάν. Η νεκρόπολη αργότερα καταστράφηκαν πολλοί τάφοι και συλλήθηκαν, άλλοι μετατράπηκαν σε κατοικίες και άλλοι χρησιμοποιήθηκε η πέτρα τους για χτίσιμο κατοικιών ή καταστράφηκαν σκόπιμα για θρησκευτικούς λόγους από χριστιανούς και μουσουλμάνους.

Τζαμί του 11ου αιώνα στη Μίνια
Κατά τη δεύτερη ενδιάμεσα περίοδος η Μίνια ήταν κάτω από την εξουσία των Υξώς. Κατά το 1552 π.Χ. κοντά στη Μίνια έγινε η μάχη όπου οι Υξώς γνώρισαν την πρώτη τους μεγάλη ήττα όπου αναγκάστηκα το 1540 π.Χ. κι εγκατέλειψαν την Αίγυπτο. 

Κατά τον μεσαίωνα και την περίοδο των Αβασσίδων γνώρισε νέα άνθηση, αναπτύχθηκε, χτίστηκαν τζαμιά και παζάρια, ενώ περιγράφεται ως μια πόλη που "υπερέχει πάνω από όλες τις άλλες πόλεις της Άνω Αιγύπτου". Τον 19ο αιώνα ο ηγεμόνας της Αιγύπτου Ισμαήλ έχτισε εδώ ένα παλάτι ενώ με την κατασκευή ενός καναλιού αύξησε την παραγωγή της περιοχής σε βαμβάκι και ζαχαροκάλαμο. Στην πόλη εγκαταστάθηκαν πολλοί ξένοι οι οποίοι έχτισαν νέα κτίρια κι έφεραν διακοσμητικά στοιχεία από την κλασική και ροκοκό αρχιτεκτονική εκτός από τις δυτικού τύπου πολυκατοικίες. Οι περισσότεροι ξένοι, κυρίως Έλληνες και Αρμένιοι έφυγαν απο την πόλη με την Κρίση του Σουέζ το 1952.

Κλίμα
-----

Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της καυτή έρημο (BWH), όπως και όλο της Αιγύπτου. Έχει την ευρύτερη διαφορά των θερμοκρασιών μεταξύ ημέρας και νύχτας από οποιαδήποτε πόλη στην Αίγυπτο, με σχεδόν 16 ° C (29 ° F ) διαφορά. Η πόλη έχει σκληρό και ψυχρό κρύο τον χειμώνα, και πολύ ζεστό αλλά όχι υγρό καλοκαίρι. Το χαλάζι ή χιόνι είναι εξαιρετικά σπάνια, ο παγετός εμφανίζεται κατά καιρούς τις κρύες νύχτες του χειμώνα. Η μέση ετήσια βροχόπτωση στη Μίνια είναι 5,3 mm (0,21 in).

| Κλιματικά δεδομένα για τη Μίνια |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 20.4 | 22.4 | 25.8 | 31.2 | 35.4 | 36.9 | 36.6 | 35.9 | 34(93) | 31.3 | 25.9 | 21.4 | 29,77 |
| Μέση Μηνιαία °C (°F) | 11.7 | 13.5 | 16.8 | 21.9 | 26.2 | 28.4 | 28.7 | 28(82) | 26.1 | 23(73) | 17.7 | 13(55) | 21,25 |
| Μέση Ελάχιστη °C (°F) | 3.9 | 5.2 | 8.2 | 12.6 | 16.4 | 19.3 | 20.4 | 20.3 | 18.4 | 15.5 | 10.2 | 5.8 | 13,02 |
| Υετός mm (ίντσες) | 0(0) | 0(0) | 1 | 0(0) | 0(0) | 0(0) | 0(0) | 0(0) | 0(0) | 2 | 1 | 1 | 5 |
| % υγρασίας | 63 | 56 | 52 | 43 | 37 | 40 | 46 | 51 | 53 | 55 | 61 | 67 | 52 |
| *Πηγή:* Climate Charts |

Μια άλλη πηγή με διαφορετικούς μέσους όρους.

| Κλιματικά δεδομένα για τη Μίνια |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 19.4 | 21.6 | 25.5 | 30.5 | 34.4 | 35.9 | 36.6 | 36.1 | 33.8 | 30.5 | 26(79) | 21(70) | 29,28 |
| Μέση Μηνιαία °C (°F) | 11.7 | 13.7 | 17.1 | 21.3 | 25.7 | 27.3 | 28.3 | 28.3 | 26(79) | 22.9 | 18.7 | 13.5 | 21,21 |
| Μέση Ελάχιστη °C (°F) | 4.3 | 5.9 | 8.8 | 12.1 | 17(63) | 18.8 | 20(68) | 20.5 | 18.2 | 15.4 | 11.5 | 6(43) | 13,21 |
| Υετός mm (ίντσες) | 0(0) | 1 | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 1 |
| *Πηγή:* Climate-Data.org |

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 19. Ανακτήθηκε στις 6  Αυγούστου 2018.
2. ↑  www.geonames.org/360686.
3. ↑  www.citypopulation.de/Egypt-Cities.html.
4. ↑  *Al-Ahram*, Issue No.43948, 4 April 2007
5. ↑  Trudy Ring, Robert M. Salkin, Sharon La Boda (1996), *διεθνές λεξικό των ιστορικών τόπων*, Λονδίνο, Taylor & Francis, σελ. 123, ISBN 978-1-884964-03-9
6. ↑  Nicolas Grimal (1997), *Ιστορία της Αρχαίας Αιγύπτου*, Νέα Υόρκη, Barnes & Noble books, σελ. 144, ISBN 0-7607-0649-2
7. ↑  Kathryn A. Bard, Steven Blake Shubert (1999). *Encyclopedia of the Archaeology of Ancient Egypt*. New York: Routledge. σελίδες 169. ISBN 0-415-18589-0.
8. ↑  Nicolas Grimal (1997). *A History of Ancient Egypt*. New York: Barnes & Noble Books. σελίδες 191. ISBN 0-7607-0649-2.
9. ↑  Ibn Battuta (2009). *The Travels of Ibn Battuta in the Near East, Asia and Africa*. New York: Cosimo. σελίδες 14–16. ISBN 978-1-61640-262-4.
10. ↑  Emad El Din Aly (2003). *Visual Design Guidelines For Medium-sized Cities, the Case of El-Minya City-Egypt*. Stuttgart: Städtebau-Institut, Universität Stuttgart. σελ. 87.
11. ↑  M. A. Zahran (2009). *The Vegetation of Egypt*. Dordrecht: Springer Science+Business Media B.V. σελ. 180. ISBN 978-1-4020-8755-4.
12. ↑  «Minya, Egypt: Climate, Global Warming, and Daylight Charts and Data». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 17 Αυγούστου 2013.
13. ↑  «Climate: Al Minya - Climate graph, Temperature graph, Climate table». Climate-Data.org. Ανακτήθηκε στις 17 Αυγούστου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Minya στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130182990
* LCCN: n80067749
* GND: 4475108-4

 |

 |